# Domáci poriadok

Vydaný v zmysle príslušných ustanovení zriaďovacej listiny, organizačného poriadku zariadenia, zákona č. 448/2008 Z.z. o sociálnych službách a o zmene a doplnení zákona č.455/1991 Zb. o živnostenskom podnikaní (živnostenský zákon) v znení neskorších predpisov

|  |  |  |  |
| --- | --- | --- | --- |
| Verzia | 01 | Platná od | 03.10.2024 |
| Revízia | 00 | Platná od |  |
| Počet výtlačkov | 02 |  |  |

|  |  |  |  |
| --- | --- | --- | --- |
|  | Vypracoval | Posúdil | Schválil |
| Meno | PhDr.Štefánia Stollárová | Bc.Ladislav Rosenberg | Mgr. Richard Schneider, MPH |
| Funkcia | Sociálna pracovníčka | Manažér kvality | riaditeľ |
| Dátum | 03.10.2024 | 03.10.2024 | 03.10.2024 |
| Podpis |  |  |  |

1. Účel smernice

Zariadenie sociálnych služieb LUX,n.o., Opatovská cesta 97 v Košiciach (ďalej len „zariadenie“) vydáva Domáci poriadok, ktorý upravuje vnútroorganizačné vzťahy a kompetencie pri zabezpečovaní a poskytovaní sociálnej starostlivosti a s tým spojené poskytovanie sociálnych služieb a upravuje práva a povinnosti prijímateľov sociálnych služieb (ďalej len „PSS“) ako aj zariadenia ako poskytovateľa sociálnej služby v súlade s platnou legislatívou a všeobecne záväznými predpismi.

* 1. Predpokladom poskytovania kvalitných služieb je poznanie všetkých skutočností týkajúcich sa života PSS v zariadení. Zariadenie uplatňuje prvky systému manažérstva kvality ako nástroj trvalého zlepšovania všetkých činností v zariadení. Dôraz kladieme hlavne na tieto oblasti:
* ľudská a občianska dôstojnosť,
* potreby a požiadavky PSS,
* sociálny status PSS, jeho vzťahy, rodina a komunita,
* odborný a profesionálny prístup,
* kvalitné služby.

Cieľom poskytovanej sociálnej služby je podpora samostatnosti a sebestačnosti prijímateľov sociálnej služby, zachovanie kontaktu s rodinou a komunitou a napĺňanie individuálnych potrieb PSS. Všetci PSS majú právo na kvalitné poskytovanie sociálnej služby v súlade so zákonom č.448/2008 Z.z. o sociálnych službách v znení neskorších predpisov (ďalej len „zákon o sociálnych službách“).

* 1. Zariadenie aplikuje podmienky kvality poskytovaných sociálnych služieb podľa prílohy č. 2 písm. A, zákona o sociálnych službách (ďalej len „podmienky kvality“). S postupmi, pravidlami a podmienkami spracovanými v súlade s touto prílohou, informuje svojich zamestnancov na svojich interných školeniach a poradách a svojich PSS primeraným spôsobom na spoločných podujatiach.

1. Rozsah platnosti

Domáci poriadok sú povinní dodržiavať:

* prijímatelia sociálnej služby
* zamestnanci
* návštevníci zariadenia LUX,n.o.

1. Skratky a pojmy
   1. V domácom poriadku sú použité nasledovné skratky:

|  |  |
| --- | --- |
| DSS | Domov sociálnych služieb. |
| DSS - CF | Domov sociálnych služieb – celoročná forma |
| DSS - TF | Domov sociálnych služieb – týždenná forma |
| DSS - AF | Domov sociálnych služieb – ambulantná forma |
| IS Cygnus | Informačný systém Cygnus |
| LUX | Zariadenie sociálnych služieb LUX, n.o., Opatovská cesta 97, 040 01 Košice |
| PSS | Prijímateľ sociálnej služby |
| ŠZ | Špecializované zariadenie |
| ZPB | Zariadenie podporovaného bývania |
| ZPS | Zariadenie pre seniorov |
| IS SOS | Informačný systém sociálnych služieb |

* 1. V smernici sú použité nasledovné pojmy

|  |  |
| --- | --- |
| Zákon o sociálnych službách | Zákon č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. |
| Prijímateľ sociálnej služby | Fyzická osoba, s ktorou je uzatvorená zmluva o poskytovaní sociálnych služieb. |

* 1. Sociálna služba je odborná činnosť, obslužná činnosť alebo ďalšia činnosť alebo súbor týchto činností, ktoré sú zamerané na:
     1. prevenciu vzniku nepriaznivej sociálnej situácie, riešenie nepriaznivej sociálnej situácie alebo zmiernenie nepriaznivej sociálnej situácie fyzickej osoby, rodiny alebo komunity,
     2. zachovanie, obnovu alebo rozvoj schopností fyzickej osoby viesť samostatný život a na podporu jej začlenenia do spoločnosti,
     3. zabezpečenie nevyhnutných podmienok na uspokojovanie základných životných potrieb fyzickej osoby,
     4. riešenie krízovej sociálnej situácie fyzickej osoby a rodiny,
     5. prevenciu sociálneho vylúčenia fyzickej osoby a rodiny,
     6. zabezpečenia starostlivosti o dieťa z dôvodu situácie v rodine, ktorá vyžaduje pomoc pri starostlivosti o dieťa.

1. Charakteristika zariadenia – vymedzenie činnosti a formy služieb
   1. Zariadenie poskytuje štyri druhy sociálnych služieb pre fyzické osoby, ktoré sú odkázané na pomoc inej fyzickej osoby a jej stupeň odkázanosti je stanovený v zmysle zákona o sociálnych službách č. 448/2008 Z.z. Prijímateľom sociálnej služby sú:

• dospelí, ktorí sú odkázaní na pomoc inej fyzickej osoby a ich stupeň odkázanosti je

najmenej V podľa prílohy č. 3 (§ 38 zákona č. 448/2008 Z.z.)

• fyzické osoby, ktoré sú odkázané na pomoc inej fyzickej osoby a sú odkázané na dohľad,

pod ktorým sú schopní viesť samostatný život v zariadení podporovaného bývania (§ 34

zákona č. 448/2008 Z.z.)

• seniorom, ktorí dovŕšili dôchodkový vek a sú odkázaní na pomoc inej fyzickej osoby (§ 35

zákona č. 448/2008 Z.z.)

• fyzickým osobám, ktorí sú odkázaní na pomoc inej fyzickej osoby v špecializovanom

zariadení so zdravotným postihnutím Alzheimerovej choroby, Parkinsonovej choroby

schizofrénie, demencie rôzneho typu etiológie (§ 39 zákona č. 448/2008 Z.z.)

* 1. Zariadenie poskytuje sociálne služby – ambulantnou a pobytovou formou (týždenná, celoročná), a to na základe dohody so zákonnými zástupcami, opatrovníkmi ustanovenými súdom alebo samotnými PSS.
  2. Ambulantnú alebo pobytovú sociálnu službu možno poskytnúť osobe pozbavenej, resp. obmedzenej spôsobilosti na právne úkony len s písomným súhlasom fyzickej osoby, ktorú súd ustanovil za opatrovníka.
  3. Fyzická osoba, ktorá má záujem o poskytovanie sociálnej služby musí mať rozhodnutie o odkázanosti na sociálnu službu v zmysle zákona o sociálnych službách č. 448/2008 Z.z.
  4. V zariadení podporovaného bývania sa okrem dohľadu

1. poskytuje
2. ubytovanie,
3. sociálne poradenstvo,
4. pomoc pri uplatňovaní práv a právom chránených záujmov,
5. utvárajú podmienky na
6. prípravu stravy,
7. upratovanie,
8. pranie, žehlenie a údržba bielizne a šatstva,
9. vykonáva sociálna rehabilitácia.
   1. V domove sociálnych služieb sa
10. poskytuje
11. pomoc pri odkázanosti na pomoc inej fyzickej osoby,
12. sociálne poradenstvo,
13. sociálna rehabilitácia,
14. ošetrovateľská starostlivosť,
15. ubytovanie,
16. stravovanie,
17. upratovanie, pranie, žehlenie a údržba bielizne a šatstva,
18. osobné vybavenie,
19. v prípade, poskytovania sociálnej služby deťom sa poskytuje aj odborná činnosť -

výchova.

1. zabezpečuje
2. rozvoj pracovných zručností,
3. pomoc pri pracovnom uplatnení,
4. záujmová činnosť.
5. utvárajú podmienky na
6. vzdelávanie,
7. úschovu cenných vecí.
   1. V zariadení pre seniorov sa

a) poskytuje

1. pomoc pri odkázanosti na pomoc inej fyzickej osoby,
2. sociálne poradenstvo,
3. sociálna rehabilitácia,
4. ošetrovateľská starostlivosť,
5. ubytovanie,
6. stravovanie,
7. upratovanie, pranie, žehlenie a údržba bielizne a šatstva,
8. osobné vybavenie,

b) utvárajú podmienky na úschovu cenných vecí,

c) zabezpečuje záujmová činnosť.

* 1. V špecializovanom zariadení sa poskytuje:

1. poskytuje
2. pomoc pri odkázanosti na pomoc inej fyzickej osoby,
3. sociálne poradenstvo,
4. sociálna rehabilitácia,
5. ošetrovateľská starostlivosť,
6. ubytovanie,
7. stravovanie,
8. upratovanie, pranie, žehlenie a údržba bielizne a šatstva,
9. osobné vybavenie,
10. zabezpečuje
11. rozvoj pracovných zručností,
12. pomoc pri pracovnom uplatnení,
13. záujmová činnosť,
14. utvárajú podmienky na úschovu cenných vecí.
    1. Zariadenie utvára podmienky na vykonávanie nevyhnutnej základnej osobnej hygieny, ktorá zahŕňa poskytovanie základných hygienických potrieb PSS, ktorý si ich nevie alebo nemôže zabezpečiť v rozsahu potrebnom na zachovanie ľudskej dôstojnosti.
    2. Osobné vybavenie PSS štandardne nie je poskytované. Osobným vybavením je šatstvo, obuv, hygienické potreby, školské potreby a iné veci osobnej potreby. Nevyhnutné ošatenie a obuv sa poskytuje PSS, ktorý si nevie alebo nemôže zabezpečiť nevyhnutné ošatenie a obuv v rozsahu potrebnom na zachovanie ľudskej dôstojnosti. Za nevyhnutné ošatenie a obuv sa považuje aj použité ošatenie a obuv.
    3. Záujmová činnosť je kultúrna činnosť, spoločenská činnosť, športová činnosť a rekreačná činnosť, ktoré sú zamerané na rozvoj schopností a zručností PSS.
    4. V zariadení sú podmienky a náležitosti poskytovania služieb zakotvené v zmluve medzi poskytovateľom sociálnej služby (LUX) a prijímateľom sociálnej služby.
15. Podmienky poskytovania sociálnych služieb, práva a povinnosti zariadenia
    1. Zariadenie má právo:
       1. vstúpiť do obytného alebo iného súkromného priestoru PSS, ak nastane situácia, ktorá neznesie odklad a vstup je nevyhnutný z dôvodu ochrany života, zdravia alebo majetku PSS, ochrany práv a slobôd iných fyzických osôb alebo ochrany majetku zariadenia,
       2. v odôvodnených prípadoch, presťahovať PSS na iné oddelenie alebo na inú izbu, čo mu vopred pre neho prijateľným a zrozumiteľným spôsobom vysvetlí,
       3. jedenkrát ročne predpísaným spôsobom aktualizovať majetok PSS zapísaný v IS Cygnus – v hmotných depozitách (na kartách majetku PSS) a používaný v zariadení,
       4. realizovať práva v zmysle smernice pre aplikáciu základných práv a slobôd; táto smernica je dostupná k nahliadnutiu.
    2. Zariadenie je povinné rešpektovať dôstojnosť PSS ako aj ich rozdielne schopnosti v uspokojovaní svojich potrieb. Taktiež rešpektuje právo na súkromie a právo na uplatňovanie ľudských práv a slobôd. Je povinnosťou zamestnancov poznať požiadavky PSS a napomáhať im k ich uspokojovaniu s dôrazom na čo najvyšší stupeň ich plnohodnotného a dôstojného života v podmienkach zariadenia. Zamestnanci rešpektujú súkromie PSS a ich intimitu pri vykonávaní hygieny a iných úkonoch ako aj súkromie počas návštev.
    3. Zariadenie je povinné prihliadať na individuálne potreby PSS, aktivizovať ho podľa jeho schopností a možností a poskytovať sociálnu službu na odbornej úrovni.
    4. Zariadenie vytvára podmienky pre vykonanie návštev, ktoré sa môžu zdržiavať v odôvodnených prípadoch na izbe PSS (imobilita, choroba PSS), v návštevnej miestnosti na prízemí, vo vyhradených priestoroch pred oddeleniami, pri vrátnici, alebo vo vonkajších priestoroch zariadenia. Zamestnanci aktívne vyhľadávajú kontakt s príbuznými, zaujímajú sa o rozvíjanie a posilnenie kontaktov PSS, prípadne napomáhajú kontaktom s blízkou komunitou. Zariadenie má snahu spolupracovať s príbuznými PSS, poskytovať im poradenstvo a v prípade potreby informovať o celkovom stave PSS a jeho zmenách. Zariadenie neposkytuje možnosť ubytovania rodinného príslušníka, či inej blízkej osoby.
    5. Zariadenie umožňuje PSS spolurozhodovať o forme a spôsobe poskytovania sociálnej služby a rešpektuje možnosť výberu poskytovanej sociálnej služby.
    6. Zamestnanci a PSS sú povinní dodržiavať ustanovenia tohto domáceho poriadku a usilujú sa o dobré spolunažívanie a vzájomnú spoluprácu. Pri posudzovaní miery povinností PSS sa zohľadňuje jeho individuálna duševná, mentálna a právna spôsobilosť.
    7. V prípade porušenia domáceho poriadku PSS zbaveným spôsobilosti na právne úkony alebo obmedzeným na právne úkony, sociálna pracovníčka bezodkladne upovedomí opatrovníka o charaktere a rozsahu porušenia a prerokuje s ním prijaté opatrenia.
    8. Zamestnanci dohliadajú na bezpečný pobyt PSS v spolupráci s nimi a to na základe ich reálnych schopností a možností rozoznať a reagovať na vzniknuté riziko alebo nebezpečnú situáciu. V rámci zaistenia bezpečnosti ako aj pri výkone nápravných alebo preventívnych opatrení sa všetky návštevy musia podriadiť pokynom zamestnancov, inak môže byť návšteva z rozhodnutia zamestnancov prerušená.
    9. Pre zaistenie bezpečnosti PSS majú zamestnanci právo privolať na zásah alebo asistenciu príslušníkov Policajného zboru SR alebo Rýchlu zdravotnú pomoc.
16. Základné práva a povinnosti PSS
    1. Každý PSS má za podmienok ustanovených zákonom o sociálnych službách právo výberu sociálnej služby a formy jej poskytovania a právo výberu poskytovateľa sociálnej služby a právo požiadať o jeho zmenu.
    2. PSS podľa svojich možností a schopností má ďalej právo:
       1. na poskytovanie sociálnej služby, ktorá svojim rozsahom, formou a spôsobom poskytovania umožňuje realizovať jeho základné práva a slobody, zachováva jeho ľudskú dôstojnosť, aktivizuje ho k posilneniu sebestačnosti, zabraňuje jeho sociálnemu vylúčeniu a podporuje jeho začlenenie do spoločnosti,
       2. na zabezpečenie dostupnosti informácií v zrozumiteľnej forme o druhu, mieste, cieľoch a spôsobe poskytovania sociálnej služby, o úhrade za sociálnu službu a o cieľovej skupine, ktorej je poskytovaná,
       3. na utvorenie podmienok na zabezpečenie osobných, telefonických, písomných alebo elektronických kontaktov s osobami, ktoré si sám určí, najmä na účel ochrany práv a právom chránených záujmov, nadväzovanie a udržiavanie sociálnych väzieb s rodinou a komunitou a udržiavanie partnerských vzťahov,
       4. na nenarušovanie svojho osobného priestoru okrem situácie, ktorá neznesie odklad a vstup je nevyhnutný na ochranu jeho života, zdravia alebo majetku, na ochranu práv a slobôd iných fyzických osôb alebo ochranu majetku zariadenia,
       5. podieľať sa na určovaní životných podmienok v zariadení prostredníctvom komunitných stretnutí pri úprave domáceho poriadku, účasť PSS v stravovacej komisii, pri riešení vecí súvisiacich s podmienkami a kvalitou poskytovania sociálnych služieb a výbere aktivít vykonávaných vo voľnom čase,
       6. na odhlásenie sa zo stravy z dôvodu neprítomnosti v zariadení alebo hospitalizácie, má povinnosť vopred oznámiť pobyt mimo zariadenia ústne, písomne alebo telefonicky (PSS odhlasuje  službukonajúci personál, sociálna pracovníčka):

* na utorok až piatok – predchádzajúci deň do 10.00 hod.,
* na sobotu až pondelok – vo štvrtok do 12.00 hod.,
* na sviatky a obdobie ďalšieho voľna a prvý nasledujúci pracovný deň –v predposledný pracovný deň predchádzajúci voľnu do 12.00 hod.,
* na pracovný deň nasledujúci po jednom dni voľna – v pracovný deň predchádzajúci voľnému dňu do 12.00 hod.).

Výnimkou sú situácie ako pobyt v nemocnici alebo náhle ochorenie. Za vopred neodhlásený pobyt, resp. stravu nebude prijímateľovi odúčtovaná úhrada.

* 1. PSS má právo na náhradu škody spôsobenej poskytovateľom pri poskytovaní sociálnej služby alebo v priamej súvislosti s ňou.
  2. PSS sú povinní rešpektovať zásady občianskeho spolužitia svojím konaním nesmú ohrozovať iných PSS pri pobyte a využívaní služieb ako aj zamestnancov pri výkone pracovných povinností. Uplatňovanie ich základných práv a slobôd nemôže ísť na úkor základných práv a slobôd iných ľudí.
  3. Pre zabezpečenie administratívneho a prevádzkového chodu je vydaný denný harmonogram administratívno-správnych činností zariadenia a hodiny nočného pokoja, s ktorým sú PSS oboznámení. Účasť na aktivitách nie je povinná. Nie sú dovolené vzájomné návštevy na izbách PSS bez výslovného súhlasu spolubývajúceho navštíveného. Hodiny nočného pokoja sa stanovujú od 22.00 h do 06.00 h. V tejto dobe nie je dovolený zvýšený a hlučný pohyb po zariadení, sledovanie televízie alebo počúvanie hudby či rozhlasu spôsobom, ktorý narúša pokojný spánok spolubývajúcich. V dobe nočného pokoja sa nepodáva strava a nie je odporúčané PSS opustiť zariadenie, pokiaľ takýto odchod nie je vopred dohodnutý s riaditeľom alebo sociálnou pracovníčkou zariadenia. Návštevy zvonku nie sú v dobe nočného pokoja odporúčané s výnimkou zaopatrenia zomierajúceho PSS, alebo vopred dohodnuté s riaditeľom alebo sociálnou pracovníčkou zariadenia.
  4. V zariadení nie je dovolené požívanie alkoholických nápojov, nie je dovolené ani ich donášať a prechovávať, platí to pre všetkých PSS, s výnimkou ZPS pri oslavách a životných jubileách za vopred dohodnutých podmienok s riaditeľom alebo sociálnou pracovníčkou zariadenia.
  5. V zariadení je rešpektovaný zákon o ochrane nefajčiarov, a preto nie je dovolené fajčiť žiadnym osobám v interiéri zariadenia, fajčenie je dovolené iba v exteriéri zariadenia - vo vyhradených priestoroch. Výnimky sú dovolené len pre PSS, ktorých zdravotný stav nedovoľuje opustiť oddelenie, preto môže fajčiť na vyhradenom balkóne na oddelení.
  6. V zariadení taktiež nie je dovolené donášať, prechovávať, distribuovať a požívať nelegálne psychotropné látky.
  7. V zariadení nie je dovolené donášanie a prechovávanie zbraní, streliva, výbušnín, vrátane ich prekurzorov a ako aj používanie otvoreného ohňa na izbách.
  8. Dodržiavanie zásad osobnej hygieny a primeraného odievania PSS je povinnosťou zariadenia, a to v rozsahu odkázanosti (podľa posudku a rozhodnutia o odkázanosti) jednotlivých prijímateľov jednotlivých druhov poskytovaných sociálnych služieb.
  9. PSS nesmú vedome poškodzovať majetok zariadenia a svojvôľou či nedbanlivosťou znečisťovať budovu a areál zariadenia. PSS sú zodpovední za veci, ktoré im zariadenie zapožičalo len v rozsahu svojich reálnych možností. Ich stratu alebo poškodenie by mal PSS, rodinný príslušník, opatrovník alebo blízka osoba vo vlastnom záujme ohlásiť bez meškania prítomným zamestnancom. O povinnosti uhradiť škodu, ktorú spôsobil PSS zariadeniu rozhodne osobitná komisia a dohoda o náhrade škody.
  10. PSS musia v primeranom rozsahu dodržiavať protipožiarne a bezpečnostné predpisy a v prípade ohrozenia sa nimi riadiť. V prípade potreby sú povinní zúčastniť sa i prípadných školení oboznamujúcich s týmito predpismi a konaním v prípade mimoriadnej udalosti.
  11. PSS ako aj ich návštevy nesmú v priestoroch zariadenia narábať s otvoreným ohňom a priemyselnými chemikáliami, vrátane dezinfekčných prostriedkov, čistiacich prostriedkov obsahujúcich kyseliny a organické rozpúšťadlá a vrátane prostriedkov, ktorých výpary môžu ohroziť pozornosť alebo zdravie iných PSS alebo iných osôb. Taktiež nesmú používať elektrické, plynové a iné spotrebiče, ktoré nie sú vybavením zariadenia alebo pri nástupe do zariadenia alebo v priebehu pobytu v zariadení neboli nahlásené k ich užívaniu, alebo na základe revízie stratili funkčnosť alebo sú poruchové.

1. Použitie prostriedkov netelesného a telesného obmedzenia
   1. Sociálne služby sa poskytujú v podmienkach, ktoré zachovávajú ľudskú dôstojnosť pri rešpektovaní individuálnych potrieb, rozmanitosti a základných práv a slobôd.
   2. V súlade so zákonomč.448/2008 Z.z. o sociálnych službách a o zmene a doplnení zákona č.455/1991 Zb. o živnostenskom podnikaní (živnostenský zákon) v znení neskorších predpisov v zmysle §10 pri poskytovaní sociálnych služieb nemožno používať prostriedky netelesného a telesného obmedzenia PSS. Ak je priamo ohrozený život alebo priamo ohrozené zdravie PSS alebo iných fyzických osôb, možno použiť prostriedky obmedzenia, a to na čas nevyhnutne potrebný na odstránenie priameho ohrozenia.
   3. Za prostriedky netelesného obmedzenia sa považuje zvládnutie situácie najmä verbálnou komunikáciou, odvrátením pozornosti alebo aktívnym počúvaním. Prostriedky netelesného obmedzenia môže použiť každý zamestnanec odborných činností. Ostatní zamestnanci sa v kritickej situácii obrátia na pracovníkov odborných činností.
   4. Za prostriedky telesného obmedzenia sa považuje zvládnutie situácie použitím rôznych špeciálnych úchopov, použitím liekov na základe pokynu lekára so špecializáciou v špecializačnom odbore psychiatria. Zariadenie má zriadenú miestnosť pre bezpečný pobyt PSS.
   5. Použitie prostriedkov obmedzenia netelesnej povahy má prednosť pred použitím prostriedkov telesného obmedzenia. Zamestnanci sú povinní predchádzať situáciám, ktoré si vyžadujú použitie prostriedkov obmedzenia PSS.
   6. Nevyhnutné telesné obmedzenie nariaďuje, schvaľuje alebo dodatočne bezodkladne schvaľuje lekár psychiater, ktorého meno a telefonický kontakt je prístupný pre službukonajúcich zamestnancov. Pri prejavoch agresie, ktorá sa vymyká obvyklému priebehu, alebo pri ktorom je použitie prostriedkov netelesného obmedzenia neúspešné, informuje službukonajúci zamestnanec zdravotnú sestru a neodkladne sociálneho pracovníka, hlavnú sestru, riaditeľa o situácii a tí rozhodnú o ďalšom postupe. Pokiaľ hrozí riziko z omeškania, je službukonajúci zamestnanec (zdravotná sestra) povinný privolať Rýchlu záchrannú pomoc aj príslušníkov Policajného zboru SR.
   7. V prípade použitia prostriedkov netelesného alebo telesného obmedzenia, sa tieto môžu použiť len na čas nevyhnutne potrebný na odstránenie priameho nebezpečenstva. O konkrétnom spôsobe použitia prostriedkov obmedzenia sú zamestnanci poučení.
   8. Zariadenie vedie Register obmedzení, do ktorého sa uvedú údaje podľa platného formulára. Do registra sa zaznamenáva každé obmedzenie PSS a je uložený u sociálnej pracovníčky.
   9. Hlásenie o obmedzení PSS zasiela sociálna pracovníčka zariadenia Ministerstvu práce, sociálnych vecí a rodiny SR neodkladne, prostredníctvom webovej stránky MPSVaR – informačný systém sociálnych služieb (IS SOS). Taktiež neodkladne informuje aj zákonného zástupcu PSS a blízku osobu. Ak je zákonným zástupcom zariadenie, informuje kolízneho opatrovníka a blízku osobu PSS.
2. Prijatie občana a ukončenie poskytovania sociálnej služby
   1. Prijímanie občana a ukončenie poskytovania sociálnej služby sa riadi Procesom prijímania a prepúšťania PSS. S činnosťami súvisiacimi s prijímaním PSS je občan, ktorý sa zaujíma o poskytovanie sociálnych služieb, respektíve jeho zákonný zástupca oboznámený pri prvom kontakte so zariadením. V prípade, že sa prvého kontaktu zúčastňujú rodinní príslušníci PSS, sú oboznámení s procesom rovnocenne ako občan, ktorý sa má v budúcnosti stať prijímateľom sociálnej služby. Na ich požiadanie sa im odovzdá rámcový opis činností a vysvetlia sa im predovšetkým tie činnosti, pri ktorých sa vyžaduje ich súčinnosť.
   2. Pri informovaní sa dodržiavajú zásady transparentnosti a zrozumiteľnosti. O stave a situácii PSS poskytuje rodinným príslušníkom informácie poverený zamestnanec. Informácie je možné poskytnúť:
      1. osobne,
      2. telefonicky,
      3. elektronickou alebo listovou poštou.
   3. Všeobecné informácie o podmienkach prijatia, náležitostiach prijatia a základnom postupe pri prijímaní, ako i potrebné tlačivá, sú zverejnené na internetovej stránke zariadenia:

www.lux-no.sk

* 1. Za uskutočnenie prvého kontaktu, informovanie ako aj riadenie procesu prijímania a prepúšťania PSS je zodpovedný vlastník procesu, resp. sociálna pracovníčka.
  2. Občan sa stáva PSS dňom podpisu zmluvy o poskytovaní sociálnych služieb.
  3. Občan má právo prijímacie konanie prerušiť aj bez uvedenia dôvodu v ktoromkoľvek kroku. V tomto prípade sa lehoty konania predlžujú o dobu jeho nečinnosti.
  4. PSS sa po svojom príchode do zariadenia ubytuje v izbe, ktorá mu bola pridelená zodpovedným zamestnancom (sociálna pracovníčka alebo hlavná sestra), a to:

a) lôžko na jeho ubytovanie je prideľované podľa aktuálnej možnosti voľných miest v zariadení s prihliadnutím na dôležité faktory z poznania sociálnej a zdravotnej anamnézy,

b) veci, ktoré si PSS do zariadenia doniesol, mu pomôže službukonajúci personál uložiť na miesta k tomu určené. Všetky osobné veci musia byť označené, hlavne šatstvo, obuv (osobné ošatenie je po príchode do zariadenia označené štítkami lisom na prádlo),

c) osobné veci a veci zapožičané zariadením sa zapíšu na osobnú kartu PSS v IS CYGNUS za prítomnosti svedkov,

d) vzhľadom na ubytovanie v menších dvojposteľových izbách, zariadenie neumožňuje PSS zariadiť izbu vlastným nábytkom s výnimkou poličky, televízora a drobnej elektroniky (mobilný telefón, tablet, rádio, chladnička), a to so súhlasom sociálnej pracovníčky.

* 1. Poskytovanie sociálnej služby končí v nasledovných prípadoch:
     1. uplynutím dohodnutej doby,
     2. úmrtím PSS,
     3. ukončením na vlastnú žiadosť,
     4. ukončením z rozhodnutia poskytovateľa.
  2. O ukončenie poskytovania sociálnej služby môže požiadať PSS alebo jeho zákonný zástupca a to písomne. V prípade, že nie je dohodnuté inak, platí 30 dňová výpovedná lehota, začína plynúť prvým dňom kalendárneho mesiaca nasledujúceho po doručení výpovede na adresu poskytovateľa.
  3. O začatí, priebehu a konaní ukončovania poskytovania sociálnej služby sa vedú záznamy, ktoré sú súčasťou spisu PSS. Súčasťou procesu ukončovania je aj vzájomný zápočet pohľadávok a záväzkov, odovzdanie majetku užívaného PSS zariadeniu, ako aj odovzdanie vecí a hotovosti vedenej v depozite PSS alebo jeho rodinnému príslušníkovi, opatrovníkovi ustanoveného súdom alebo jeho právnemu zástupcovi.
  4. Spis PSS sa vystavuje, vedie a archivuje podľa ustanovení Smernice o riadenej dokumentácii a Registratúrneho poriadku.

1. Zmluva o poskytovaní sociálnych služieb a výška úhrad
   1. Zariadenie poskytuje sociálne služby výhradne na základe zmluvy o poskytovaní sociálnych služieb. Túto zmluvu je PSS alebo jeho zákonný zástupca alebo opatrovník ustanovený súdom povinný podpísať najneskôr v deň nástupu do zariadenia.
   2. Zmluvu za poskytovateľa podpisuje riaditeľ zariadenia.
   3. Všetky náležitosti k podpisu zmluvy sa riadia § 74 zákona o sociálnych službách a aktuálne platného cenníka zariadenia o spôsobe a výške úhrad za poskytované sociálne služby. PSS alebo jeho zákonný zástupca alebo opatrovník ustanovený súdom musí byť s ustanoveniami zmluvy ako aj s dopadom právnych záväzkov oboznámený pred podpisom zmluvy v jemu zrozumiteľnej forme.
   4. Zmluva je súčasťou osobného spisu PSS. Zmeny zmluvy sa vykonávajú formou písomného dodatku.
   5. Zariadenie môže jednostranne vypovedať zmluvu o poskytovaní sociálnej služby ak:
      1. PSS hrubo porušuje povinnosti vyplývajúce zo zmluvy o poskytovaní sociálnych služieb najmä tým, že hrubo porušuje dobré mravy, čím narúša občianske spolužitie,
      2. PSS nezaplatí dohodnutú úhradu za poskytované sociálne služby za čas dlhší ako tri mesiace alebo platí len časť dohodnutej úhrady a dlžná suma presiahne trojnásobok dohodnutej mesačnej úhrady,
      3. PSS neuzatvorí dodatok k zmluve o poskytovaní sociálnej služby pri zmene skutočností rozhodujúcich na určenie úhrady a platenie úhrady za sociálnu službu,
      4. je prevádzka zariadenia podstatne obmedzená alebo je zmenený účel poskytovanej sociálnej služby tak, že zotrvanie na zmluve o poskytovaní sociálnej služby by pre PSS znamenalo zrejmú nevýhodu,
      5. obec alebo vyšší územný celok rozhodne o zániku odkázanosti PSS na sociálnu službu,
      6. PSS bez vážneho dôvodu nevyužíva sociálnu službu po dobu dlhšiu ako šesť po sebe nasledujúcich mesiacov; za vážny dôvod sa považuje najmä pobyt v zdravotníckom zariadení.
   6. Zariadenie vypovie zmluvu o poskytovaní sociálnych služieb ak zariadenie prestane spĺňať podmienky na poskytovanie sociálnej služby alebo je právoplatne rozhodnuté o zákaze poskytovať sociálnu službu alebo bolo vymazané z registra poskytovateľov sociálnych služieb.
   7. PSS platí úhradu za sociálnu službu v sume dohodnutej v zmluve o poskytovaní sociálnej služby podľa svojho príjmu a majetku.
   8. V ZPS, DSS-CF, DSS-TF a ŠZ sa celková suma úhrady za poskytovanú sociálnu službu v zariadení v príslušnom kalendárnom mesiaci rovná súčtu súm úhrad za ubytovanie, stravovanie, upratovanie, pranie, žehlenie, údržbu bielizne a šatstva a za pomoc pri odkázanosti na pomoc inej fyzickej osoby, vypočítaných za príslušný kalendárny mesiac.

V DSS-AF sa celková suma úhrady rovná súčtu súm úhrad za stravovanie, za poskytovanie vecných plnení s poskytovaním ambulantnej sociálnej služby v spoločných priestoroch a za pomoc pri odkázanosti na pomoc inej fyzickej osoby, vypočítaných za príslušný kalendárny mesiac.

V ZPB sa celková suma úhrady rovná súčtu súm úhrad za ubytovanie a za pomoc pri odkázanosti na pomoc inej fyzickej osoby, vypočítaných za príslušný kalendárny mesiac.

* 1. V ZPS, DSS-CF a ŠZ po zaplatení úhrady za celoročnú pobytovú sociálnu službu musí PSS zostať mesačne z jeho príjmu najmenej 25% sumy životného minima pre jednu plnoletú fyzickú osobu ustanovenej osobitným predpisom.

Po zaplatení úhrady v DSS-TF musí PSS zostať mesačne z jeho príjmu najmenej 60% sumy životného minima pre jednu plnoletú fyzickú osobu ustanovenej osobitným predpisom.

Po zaplatení úhrady v DSS-AF musí PSS zostať mesačne z jeho príjmu najmenej suma životného minima pre jednu plnoletú fyzickú osobu ustanovenej osobitným predpisom.

V ZPB po zaplatení úhrady za celoročnú pobytovú sociálnu službu bez poskytovania stravovania musí prijímateľovi zostať mesačne z jeho príjmu najmenej 75% sumy životného minima pre jednu plnoletú fyzickú osobu ustanovenej osobitným predpisom.

* 1. Ak PSS nemá dostatočný príjem na zaplatenie úhrady za sociálnu službu alebo jej časť, vedie sa rozdiel medzi plnou úhradou a zaplatenou úhradou ako pohľadávka, ktorá sa po smrti PSS uplatní v konaní o dedičstve.

1. Pomoc fyzickej osobe pri odkázanosti na pomoc inej fyzickej osoby – platí pre všetky druhy poskytovanej sociálnej služby
   1. Pomoc fyzickej osobe pri odkázanosti na pomoc inej fyzickej osoby je odborná činnosť poskytovaná na základe posudku o odkázanosti na sociálnu službu. Posudok o odkázanosti na sociálnu službu vydáva vyšší územný celok na základe zdravotného posudku a sociálneho posudku pre druhy sociálnych služieb – DSS všetky formy sociálnej služby, ŠZ a ZPB. Posudok o odkázanosti na sociálne službu pre ZPS vydáva mesto alebo obec tiež na základe zdravotného a sociálneho posudku.
2. Sociálne poradenstvo – platí pre všetky druhy poskytovanej sociálnej služby
   1. Odborná činnosť zameraná na pomoc fyzickej osobe v nepriaznivej sociálnej situácii.
   2. Hybnou silou poskytovania poradenstva je sociálny pracovník za pomoci ostatného odborného personálu. Zameriava sa na posúdenie povahy problému fyzickej osoby, rodiny, komunity, poskytnutie základných informácií o možnostiach riešenia problému a podľa potreby aj odporúčanie a sprostredkovanie ďalšej odbornej pomoci.
   3. Sociálny pracovník pomáha PSS uvedomiť si skryté možnosti pre konštruktívne zmeny samého seba, svojho okolia i fungovania vo vzťahoch k iným ľudom.
3. Pomoc pri uplatňovaní práv a právom chránených záujmov – platí pre všetky druhy poskytovanej služby
   1. Ide o odbornú činnosť, ktorá sa vykonáva so súhlasom plnoletej fyzickej osoby a je zameraná najmä na poradenstvo pri vybavovaní úradných záležitostí, pomoc pri vybavovaní osobných dokladov, pri spisovaní a podávaní písomných podaní, vypisovaní tlačív, pri písomnej komunikácii v úradnom styku a vybavovaní iných bežných záležitostí v záujme fyzickej osoby.
   2. Túto činnosť zabezpečuje sociálny pracovník a inštruktori sociálnej rehabilitácie.
4. Sociálna rehabilitácia – platí pre všetky druhy sociálnej služby
   1. Odborná činnosť zameraná na podporu samostatnosti, nezávislosti, sebestačnosti fyzickej osoby rozvojom a nácvikom zručností alebo aktivizovaním schopností a posilňovaním návykov pri sebaobsluhe, pri úkonoch starostlivosti o domácnosť a pri základných sociálnych aktivitách s maximálnym využitím prirodzených zdrojov v rodine a komunite.
   2. Cieľom sociálnej rehabilitácie je optimálne a čo najrýchlejšie zaradenie PSS do plnohodnotného spoločenského života, jeho socializácia a integrácia.
   3. Túto činnosť zabezpečujú inštruktori sociálnej rehabilitácie.
5. Rozsah dohľadu poskytovaného ZPB
   1. Dohľadom sa rozumie usmerňovanie a monitorovanie fyzickej osoby pri zabezpečovaní sebaobslužných úkonov, úkonov starostlivosti o svoju domácnosť v rámci zariadenia a základných sociálnych aktivít podľa prílohy č.4 zákona o sociálnych službách.
   2. Rozsah dohľadu poskytovaného v ZPB sa určuje v hodinách alebo súhrnom úkonov, pri ktorých fyzická osoba potrebuje dohľad podľa posudku a rozhodnutia o odkázanosti na sociálnu službu vydaného vyšším územným celkom a na základe individuálnych potrieb, schopností a cieľov PSS uvedených v individuálnom pláne a to najmä pri týchto úkonoch:

* pomoc s prípravou stravy,
* pri ubytovaní, ktoré má znaky bývania v domácnosti,
* pomoc pri praní, žehlení a drobné opravy osobného prádla a ošatenia,
* pomoc pri zabezpečovaní chodu domácnosti: pomoc pri bežnom upratovaní a údržbe domácich spotrebičov, podpora v hospodárení s peniazmi vrátane pomoci s nákupmi,
* podpora pri aktivitách sociálnej rehabilitácie, ktoré vedú k rozvoju alebo udržaniu osobných a sociálnych schopností a zručností podporujúcich sociálne začlenenie osôb,
* nácvik a upevňovanie motorických, psychických a sociálnych zručností, podpora pri získavaní návykov súvisiacich so zaradením sa do pracovného procesu a s udržaním si práce, podpora v oblasti partnerských vzťahov,
* sprostredkovanie kontaktu so spoločenským prostredím

1. Ubytovanie
   1. Zariadenie LUX,n.o. poskytuje svojou kapacitou ubytovanie pre 190 PSS, ktorí vzhľadom na svoj vek, zdravotný stav, stupeň odkázanosti a druh sociálnej služby sú ubytovaní v trojpodlažnej budove, v ktorej sa nachádza 8 oddelení a v troch samostatných domoch v areáli zariadenia. Bývanie sa riadi Procesom bývania.

***Domov sociálnych služieb pobytová forma***

* 1. PSS sú ubytovaní v hlavnej budove zariadenia. Sú ubytovaní na 4 oddeleniach podľa veku a zdravotného stavu.
  2. K dispozícii máme 2, 3 lôžkové izby – štandardne vybavené posteľami, nočnými stolíkmi, skriňami, stolmi so stoličkami a inými bytovými doplnkami. Na chodbách oddelenia majú spoločné sociálne zariadenie.
  3. Osobné veci, ktoré si priniesol PSS do zariadenia označia zamestnanci práčovne nažehľovacou etiketou (priezvisko PSS a oddelenie, na ktorom je umiestnený). Veci pridelené PSS počas pobytu v zariadení (šatstvo, obuv, bielizeň) sa označujú obdobne.
  4. Údržbu izieb a spoločných priestorov vykonáva a zabezpečuje zariadenie. Podrobnosti o údržbe a hygiene priestorov určí prevádzkový poriadok.

***Zariadenie pre seniorov a Špecializované zariadenie***

* 1. PSS sú ubytovaní v hlavnej budove zariadenia. Sú ubytovaní na 4 oddeleniach podľa zdravotného stavu.
  2. K dispozícii máme 2 lôžkové izby – štandardne vybavené posteľami, nočnými stolíkmi, skriňami, stolom so stoličkami a inými bytovými doplnkami. Na chodbách oddelenia majú spoločné sociálne zariadenie.
  3. Osobné veci, ktoré si priniesol PSS do zariadenia označia zamestnanci práčovne nažehľovacou etiketou (priezvisko PSS a oddelenie, na ktorom je umiestnený). Veci pridelené PSS počas pobytu v zariadení (šatstvo, obuv, bielizeň) sa označujú obdobne.
  4. Údržbu izieb a spoločných priestorov vykonáva a zabezpečuje zariadenie. Podrobnosti o údržbe a hygiene priestorov určí prevádzkový poriadok.

***Zariadenie podporovaného bývania***

* 1. ZPB má formu skupinového bývania. PSS sú ubytovaní v dvoch samostatných dvojpodlažných domoch v areáli zariadenia, kde jeden obytný dom poskytuje ubytovanie pre 8 PSS alebo v samostatnej prízemnej budove - garsónky, ktorá je rozdelená do 4 samostatných bytových jednotiek. Rozdelení sú do jednotlivých domov podľa zdravotného stavu na základe lekárskeho posudku a lekárskych správ.
  2. V dvojpodlažných domoch majú PSS k dispozícii dvojlôžkové izby, ktoré sa nachádzajú na poschodí, majú spoločné sociálne zariadenia na chodbe. V dolnej časti budovy je kuchyňa, a spoločenská miestnosť. V dome je zabezpečený výťah na poschodie. PSS môžu využívať všetky spoločné priestory a vybavenie domu, v ktorom bývajú. Garsónky sú obytné jednotky s vlastnou kuchynkou, sociálnym zariadením a izbou pre 1 PSS.
  3. Ubytovanie má znaky prirodzeného bývania v domácnosti, zaručuje súkromie a intimitu (PSS majú kľúče od svojich izieb a vstupných dverí do domu).
  4. V ZPB sú vytvorené podmienky na pranie, žehlenie a údržbu šatstva a bielizne, ktoré pod dohľadom vykonávajú samotní PSS.
  5. V ZPB si PSS podľa svojich schopností sami udržujú poriadok denne na izbe a podľa dohodnutého rozpisu sa podieľajú na udržiavaní poriadku aj spoločných priestorov pod dohľadom službukonajúceho personálu. Harmonogram upratovania spoločných priestorov je vypracovaný PSS s podporou personálu ZPB na spoločnom komunitnom stretnutí a je zverejnený na nástenke ZPB (v prípade potreby je aktualizovaný na komunitných stretnutiach).
  6. Počas pracovných dní je PSS ponúkaná možnosť aktivizácie, a to podľa toho ako sa dohodlo v individuálnom pláne.
  7. V ZPB sa realizujú činnosti zamerané na podporu, rozvoj schopností a zručností PSS, na podporu jeho socializácie a integrácie a aj rozvoj pracovných zručností. V rámci svojich individuálnych schopností majú PSS možnosť uplatniť sa na pracovnom trhu.
  8. PSS sa môže zúčastňovať kultúrno-spoločenských akcií, športových podujatí, ktoré sú organizované zariadením LUX,n.o., napr.: návštevy divadelných predstavení, spoločenských akcií pri rôznych príležitostiach, výletov a iných podujatí. PSS môže navštevovať aj iné organizácie za účelom podpory jeho socializácie a sociálnej integrácie. Všetky tieto činnosti a aktivity si prijímatelia organizujú sami a v prípade potreby mu poskytnú potrebnú podporu aj zamestnanci ZPB.
  9. Denný program v ZPB sa riadi predovšetkým obsahom individuálnych plánov PSS. Svoj denný program riadia podľa svojich individuálnych potrieb tak, aby nenarušovali individuálne potreby iných PSS.
  10. PSS má možnosť neobmedzeného pohybu aj mimo zariadenie, pokiaľ mu to jeho zdravotný stav dovoľuje. Každé opustenie zariadenia v rámci svojej bezpečnosti, alebo poskytnutí rýchlej lekárskej pomoci oznámi PSS službukonajúcemu personálu, ktorí vykoná zápis v knihe vychádzok. Odporúčaný čas vychádzok je v čase od 08:00 hod. do 20:00 hod. v letných mesiacoch a od 08.00 hod. do 18:00 hod. v zimných mesiacoch. PSS, ktorí pracujú majú upravený čas vychádzok podľa ich pracovnej doby.
  11. PSS môže opustiť zariadenie za účelom návštevy príbuzných, alebo z iného dôvodu na neobmedzený čas za predpokladu, že vopred oznámi a nahlási čas odchodu a príchodu službukonajúcemu personálu, alebo sociálnej pracovníčke.

***Spoločné ustanovenia - platí pre všetky druhy sociálnych služieb***

* 1. Pri umiestnení PSS do izby sú podľa možností rešpektované jeho individuálne potreby a záujmy čím sa spoluvytvárajú podmienky pre uspokojovanie jeho potrieb a dobrého spolunažívania PSS navzájom.
  2. Zariadenie je povinné odovzdať PSS posteľ v pridelenej izbe spolu s príslušenstvom v stave spôsobilom pre ich užívanie.
  3. PSS oznamuje zistené poruchy vo svojej pridelenej izbe službukonajúcemu zamestnancovi. V prípade, že poruchu v izbe PSS zistí zamestnanec, oznámi to vedúcemu údržby a zapíše to knihy porúch, ktorá je umiestnená na vrátnici LUX. Zariadenie odstráni zistené poruchy neodkladne.
  4. Počas pobytu v zariadení je možné presťahovanie PSS na inú izbu len vo výnimočných prípadoch - po zvážení jeho zdravotného stavu a pri vážnom narušení vzájomných vzťahov spolunažívania, so súhlasom hlavnej sestry a sociálnej pracovníčky ako aj so súhlasom PSS, ktorého sa sťahovanie týka. Návrh na presťahovanie môže podať personál, ktorý pracuje na oddelení, alebo aj sám PSS.
  5. Pri ubytovaní, resp. sťahovaní PSS sa prioritne prihliada na jeho zdravotný a psychický stav. Zohľadňujú sa aj iné závažné okolnosti (napr. príbuzenské pomery, manžel - manželka, druh - družka, matka - syn, súrodenci a pod.), potreby a záujmy konkrétneho PSS a iné okolnosti, ktoré by mali napomáhať spoluvytvárať podmienky pre uspokojovanie potrieb PSS a dobrého spolunažívania medzi nimi navzájom.
  6. PSS nesmie bez súhlasu kompetentného pracovníka vykonávať vo svojej izbe žiadne zmeny alebo iné úpravy, ako aj akýmkoľvek spôsobom zasahovať do majetku a priestorov zariadenia. V opačnom prípade môže zariadenie požadovať od PSS uvedenie vykonanej zmeny do pôvodného stavu na jeho náklady.
  7. Prijímateľovi môže byť s jeho súhlasom zabezpečený v zariadení trvalý pobyt.
  8. PSS nie je dovolené manipulovať s otvoreným ohňom, zapaľovať sviečky na izbách a v spoločných priestoroch. Z bezpečnostných dôvodov nie je dovolené prechovávať zápalky, zapaľovače a používanie rýchlovarnej kanvice na izbách. Televízor a drobnú elektroniku je potrebné nahlásiť sociálnej pracovníčke, ktorá ich zapíše na osobnú kartu PSS v IS CYGNUS a označí nalepovacím štítkom s menom, priezviskom a oddelením.
  9. Veci zariadenia pridelené PSS zostávajú majetkom zariadenia. PSS sú povinní s nimi zaobchádzať šetrne a pri trvalom odchode zo zariadenia ich vrátiť v stave, ktorý zodpovedá dĺžke ich užívania.
  10. PSS z bezpečnostných a hygienických dôvodov nie je dovolené v zariadení:

- chovať psov, mačky a iné zvieratá,

- manipulovať s vnútorným aj vonkajším osvetlením zariadenia,

- zamykať sa na izbách.

* 1. Pri používaní spoločných priestorov a zariadení nie je PSS obmedzovaný, alebo z nich vylúčený. Spoločné priestory (vchod, chodby, schodištia, priestory pod schodišťami, spoločenské miestnosti a pod.) nesmú byť zapratané vecami PSS. Umiestnenie akýchkoľvek predmetov v spoločných priestoroch, nepatriacich k vybaveniu zariadenia nie je vzhľadom na bezpečnosť dovolené. Výnimky povoľuje riaditeľ.
  2. PSS sa môže v zariadení slobodne pohybovať a má prístup do všetkých miestností, ktoré nemajú určené osobitné podmienky pre vstup. Tieto vyhradené priestory sú jasne označené obmedzením vstupu nepovolaným osobám (napr. kotolňa, kuchyňa, miestnosť pre personál a pod.).
  3. Za súkromný priestor PSS, na ktorý sa vzťahuje rešpektovanie práva na súkromie sa považuje jeho obytná izba, skrinka, skriňa a ostatný nábytok a to aj pridelený zariadením, v ktorom si odkladá svoje osobné veci, ďalej hygienické zariadenie, pokiaľ sa v ňom práve nachádza, stolička alebo kreslo v spoločných priestoroch vo vnútri aj mimo zariadenia, pokiaľ tam práve sedí, alebo iný priestor nevyhradený zamestnancom, pokiaľ tam PSS práve je a chce tam byť aktuálne osamelý. Za súkromie sa považuje tiež intímna zóna PSS, čo je priestor do 30 cm od jeho tela. Do tohto priestoru vstupuje zamestnanec ako do súkromného alebo aktuálne súkromného priestoru PSS, pričom dodržiava zásady ochrany tohto priestoru aj pred ostatnými PSS.
  4. Zamestnanci dbajú na dodržiavanie zásad dôstojnosti PSS hlavne pri úkonoch osobnej hygieny, sebaobslužných úkonoch a ostatných úkonoch.
  5. Zamestnanci vstupujú do izieb PSS po predchádzajúcom klopaní a výzve na dovolenie k vstúpeniu. V prípade, že PSS na klopanie neodpovedá, upozorní zamestnanec PSS na to, že pri neodpovedaní bude nútený vstúpiť do izby alebo do hygienického zariadenia aj bez dovolenia k vstúpeniu. Následne môže do tohto priestoru vstúpiť aj bez jeho súhlasu.
  6. Zamestnanec pri úkonoch hygieny tela dbá na dodržiavanie zásad intimity a dôstojnosti PSS a pokiaľ je to možné, tieto úkony robí mimo očný kontakt ostatných PSS. Zamestnanec tiež dbá na vhodné oblečenie PSS a robí opatrenia na ochranu nahoty PSS hlavne pri sprchovaní a prezliekaní alebo pri tendencii PSS sa obnažovať.

1. Stravovanie

***Zariadenie podporovaného bývania***

* 1. Zariadenie LUX,n.o., v zmysle zákona o sociálnych službách stravovanie neposkytuje ale sú vytvorené podmienky na prípravu stravy a PSS si ju zabezpečujú sami pod dohľadom službukonajúceho personálu, pričom musí PSS zostať po zaplatení úhrady za poskytovanú sociálnu službu z jeho príjmu najmenej 75% sumy životného minima.
  2. Stravovanie si zabezpečujú PSS sami pod dohľadom a s pomocou službukonajúceho personálu v kuchynke obytného domu. Suroviny na prípravu stravy si zabezpečujú (nakupujú) pod dohľadom v okolitých nákupných centrách. Na príprave stravy ako aj na jej nákladoch sa môžu finančne spolupodieľať viacerí PSS. Na tento účel si raz týždenne spoločne zostavujú jedálny lístok. Pri zostavovaní jedálneho lístka je nápomocný službukonajúci personál. Je zverejnený na nástenke v ZPB.
  3. Obedy si PSS majú možnosť objednať aj v zariadení LUX,n.o., za poplatok ako cudzí stravníci a hradia si to z vlastných prostriedkov.

***DSS-pobytová forma, ŠZ a ZPB***

* 1. Zariadenie zabezpečuje celodennú stravu podľa stanovených diét, ktoré určuje ošetrujúci lekár.
  2. Strava sa pripravuje v kuchyni zariadenia v súlade s požiadavkami na energetickú a biologickú hodnotu potravy. Racionálna, šetriaca a neslaná strava sa podáva 5 krát denne, v prípade potreby diabetická strava sa podáva 6 krát denne.
  3. PSS má možnosť stravovať sa v zariadení počas poskytovania sociálnej služby v zmysle zmluvy. Strava je poskytovaná 5 krát denne podľa jedálneho lístka na jednotlivý týždeň. PSS je povinný odobrať aspoň dve jedlá denne, z ktorých jedno jedlo je obed, v súlade so zásadami správnej výživy. PSS nemôže požadovať iný druh stravy, než ten, ktorý mu bol stanovený. V prípade, že lekár navrhne iný druh stravy, je možné ju pripraviť po dohode s vedúcou stravovacej jednotky.
  4. V zariadení je zriadená stravovacia komisia, v ktorej členmi sú vedúca stravovacej prevádzky, hlavná kuchárka, hlavná sestra a traja zástupcovia za PSS (volia si ich sami PSS). Stravovacia komisia zasadá raz mesačne, resp. podľa potreby, kde majú možnosť zástupcovia PSS konzultovať, pripomienkovať a navrhovať zmeny k podávanej strave (kvalite, rozmanitosti a pod.) s vedúcou stravovacej prevádzky, hlavnou kuchárkou a hlavnou sestrou.

Jedálne lístky zostavuje vedúca stravovacej prevádzky. Jedálne lístky schvaľuje hlavná sestra. Jedálne lístky sú zverejňované týždenne na nástenke v jedálni na 2.poschodí a na webovej stránke zariadenia – www.lux-no.sk

* 1. Stravovanie prebieha v jedálňach: na prízemí (DSS - 1. odd. a 2. odd.), na 2. poschodí (ZPS, DSS – 5. odd. a 6. odd.) a na 3.poschodí (ŠZ, DSS – 4. odd.). V prípade zhoršenia zdravotného stavu PSS sa strava podáva priamo na izbe. Čas podávania stravy v zariadení je z kapacitných dôvodov jedálne upravený špecificky pre jednotlivé oddelenia:
* o Raňajky 07.00 hod. - 07.30 hod.
* o Desiata 09.00 hod. - 09.30 hod.
* o Obed 12.00 hod. - 13.20 hod.

*Obed 1.odd. a 2.odd. 11.30 hod. - 12.30 hod. (jedáleň prízemie)*

*Obed ZPS 12.00 hod. - 12.30 hod. (jedáleň 2. poschodie)*

*Obed 6.odd. a ambulantná forma 12.30 hod. - 12.50 hod. (jedáleň 2. poschodie)*

*Obed 5.odd 12.50 hod. - 13.20 hod. (jedáleň 2. poschodie)*

*Obed ŠZ. 11.45 hod. - 12.15 hod. (jedáleň 3. poschodie)*

*Obed 4.odd. 12.15 hod. - 12.45 hod. (jedáleň 3. poschodie)*

* Olovrant 14.30 hod. - 15.00 hod.
* Večera 16.30 hod. - 17.30 hod.

*Večera 1.odd. a 2. odd. 16.15 hod. - 16.45 hod. (jedáleň prízemie)*

*Večera ZPS 16.30 hod. - 17.00 hod. (jedáleň 2. poschodie)*

*Večera 6. odd. 16.45 hod. - 17.00 hod. (jedáleň 2. poschodie)*

*Večera 5.odd. 17.00 hod. - 17.15 hod. (jedáleň 2. poschodie*

*Večera ŠZ 16.30 hod. - 17.05 hod. (jedáleň 3. poschodie)*

*Večera 4.odd. 17.05 hod. - 17.30 hod. (jedáleň 3. poschodie)*

1. Zdravotná starostlivosť
   1. PSS má slobodnú voľbu pri výbere praktického lekára. Zariadenie zabezpečuje pravidelné návštevy lekára v odbore psychiater raz do týždňa. Zamestnanci zariadenia dozerajú na správne dodržiavanie liečebného a dietetického režimu PSS a zaznamenávajú jeho porušovanie, ktoré konzultujú s PSS, ošetrujúcim lekárom, psychoterapeutkou, psychiatrom a príbuznými PSS, respektíve s jeho opatrovníkom v snahe o motivovanie PSS k zodpovednejšiemu správaniu sa voči sebe. Za dodržiavanie liečebného režimu, vrátane dodržiavania diét zodpovedá zdravotný úsek, a to v rozsahu odkázanosti (podľa posudku a rozhodnutia o odkázanosti) jednotlivých prijímateľov jednotlivých druhov poskytovaných sociálnych služieb.
   2. Zariadenie zároveň ponúka možnosť starostlivosti vlastným zmluvným praktickým lekárom. PSS, ktorý uzatvoril dohodu o poskytovaní zdravotnej starostlivosti s lekárom, ktorý navštevuje zariadenie, bude mať zabezpečené predpisovanie liekov podľa potreby, alebo raz mesačne, pričom príbuzní sú povinní do konca kalendárneho mesiaca uložiť zálohu u sociálnej pracovníčky. PSS, ktorý je v starostlivosti praktického lekára, ktorý nie je našim zmluvným lekárom si zdravotnú starostlivosť a zabezpečovanie liekov vykonáva sám resp. svojim rodinným príslušníkom alebo opatrovníkom, ktorý je určený súdom.
   3. Zariadenie poskytuje prijímateľom zdravotnú starostlivosť na základe odporúčania a naordinovania ošetrujúceho alebo odborného lekára, opatrovateľskú starostlivosť zodpovedajúcu ich zdravotnému stavu, potrebnú primeranú podporu a pomoc pri stravovaní, hygiene a pri zabezpečení osobných potrieb a všetkých sebaobslužných činnostiach.
   4. Opatrovateľskú starostlivosť vykonávajú kvalifikované opatrovateľky, ktoré spĺňajú podmienky odbornej spôsobilosti v zmysle §84 ods. 8 zákona o sociálnych službách. O priebehu opatrovania sa vedú záznamy, ktoré sú súčasťou zdravotnej dokumentácie PSS, ktoré sa vedú v IS CYGNUS.
   5. Zariadenie poskytuje svojim PSS ošetrovateľskú starostlivosť – riadi sa Procesom ošetrovania. Vedie sa príslušná dokumentácia v zmysle platných predpisov.
   6. Do zariadenia prichádzajú podľa potreby alebo raz za dva týždne ošetrujúci lekár a raz do týždňa odborní lekár psychiater. Na iné odborné vyšetrenia sú PSS objednávaní hlavnou sestrou alebo ambulantnou zdravotnou sestrou zariadenia, pričom doprovod pre PSS zabezpečuje zariadenie v súlade s posudkom a rozhodnutím o odkázanosti na sociálnu službu pokiaľ je PSS na tento doprovod odkázaný. V prípade, ak nie je PSS odkázaný na doprovod podľa posudku a rozhodnutia o odkázanosti na sociálnu službu je takýto doprovod spoplatnený v zmysle Cenníka za poskytovanie nadštandardných činností (sprevádzanie PSS = 7,- Eur) a je hradený z vlastných prostriedkov prijímateľa. PSS resp. jeho opatrovník ustanovený súdom alebo jeho rodinný príslušníci môžu požiadať o prepravu PSS na lekárske vyšetrenie do zdravotníckych inštitúcií a iných inštitúcii mimo zariadenia našim autom - jedná sa o nadštandardnú službu, ktorá je spoplatňovaná v zmysle Cenníka za poskytovanie nadštandardných činností (preprava prijímateľa = 10,- € vrátane spiatočnej cesty), ktorú si PSS, resp. rodinní príslušníci hradia z vlastných prostriedkov.
   7. V prípade potreby odvozu do nemocnice sanitkou, si túto dopravu hradia PSS z vlastných prostriedkov.
   8. Vlastný úraz, alebo úraz inej osoby hlási PSS službukonajúcemu personálu. V prípade potreby je privolaná rýchla záchranná služba
   9. Lieky predpisujú praktický a odborný lekári a podávajú sa pod dohľadom zdravotného personálu tým PSS, ktorí sú schopní lieky osobne a riadne užívať. Ostatným PSS sa podávajú lieky za osobnej asistencie zdravotného personálu. PSS nesmie prechovávať u seba lieky.
   10. Zariadenie dbá na dodržiavanie liečebných postupov svojich PSS, vykonáva nákup a kontrolované uskladnenie ich liekov, prípravu na ich užitie a sleduje a eviduje užívanie liekov svojich PSS a v prípade potreby vykonáva polohovanie.
2. Rada prijímateľov sociálnych služieb
   1. V zariadení LUX,n.o. je vytvorená Rada prijímateľov sociálnych služieb, ktorá sa podieľa na určovaní životných podmienok v zariadení, prostredníctvom zvolených zástupcov PSS v našom zariadení.
   2. Rada prijímateľov je 3-členná a podieľa sa na spolurozhodovaní v nasledujúcich oblastiach:

* zastupovanie záujmov PSS, predkladanie pripomienok a návrhov na zlepšenie poskytovania sociálnych služieb
* komunikácie so zamestnancami a vedením zariadenia,
* pri úprave domáceho poriadku.
  1. Rada zasadá podľa potreby, minimálne však raz za rok. Rokovania rady sa môžu zúčastniť: riaditeľ, vedúca sociálneho úseku, hlavná sestra, vedúca opatrovateľského úseku, sociálna pracovníčka, v prípade potreby môžu byť prizvaní aj zamestnanci zariadenia LUX,n.o. Spolupráca s radou prijímateľov poskytuje vedeniu zariadenia spätnú väzbu a prispieva k zvyšovaniu kvality poskytovaných sociálnych služieb.

1. Dôverník v sociálnych službách
   1. PSS má právo na určenie dôverníka. Dôverníkom sa môže stať fyzická osoba, ktorá s určením za dôverníka písomne súhlasí a je spôsobilá na právne úkony (zákon o sociálnych službách § 6, bod 3, písm.d).
   2. Výber dôverníka je plne v kompetencii PSS. Podmienkou vzniku postavenia dôverníka je určovací prejav vôle PSS a súhlas dôverníka.
   3. Ak prijímateľ sociálnej služby prejaví vôľu o určení dôverníka, ktorého si sám vybral a dôverník s jeho rozhodnutím písomne súhlasí, PSS je povinný bezodkladne oznámiť zariadeniu LUX,n.o. údaje dôverníka v rozsahu:
2. Meno, prizvisko a titul
3. Adresa trvalého alebo prechodného pobytu
4. Rodné číslo, ak je pridelené, a dátum narodenia
5. Telefónne číslo a elektronická adresa

PSS je povinný po určení dôverníka doručiť kópiu písomného súhlasu fyzickej osoby s určením za dôverníka zariadeniu LUX,n.o..

* 1. Cieľ inštitútu dôverníka napomáha PSS dodržiavať jeho základné ľudské práva a slobody a ľudskú dôstojnosť PSS. Napomáha k uplatňovaniu práva osobného kontaktu, telefonického kontaktu, písomného alebo elektronického kontaktu s osobou, ktorú si sám určí, najmä na účel ochrany jeho práv a právom chránených záujmov.
  2. Na komunitnom stretnutí po adaptačnom procese je PSS oboznámený s jeho právom o určení dôverníka a aká je jeho úloha. Ak si PSS zvolí fyzickú osobu za dôverníka a zvolená osoba s týmto statusom súhlasí, poskytne PSS povinné informácie o dôverníkovi podľa bodu 19.3. a zamestnanec spíše záznam o určenie dôverníka, v prílohe č.4 sa zaznamená táto skutočnosť. Voľba PSS je zaznamenaná aj do informačného systému CYGNUS – sociálna časť-kontaktné osoby-vzťah:dôverník. PSS má kedykoľvek právo meniť svoje rozhodnutia a zmenu nahlásiť kľúčovému zamestnancovi.

1. Úschova cenných vecí PSS, správa financií PSS a osobná korešpondencia
   1. Administrácia úschovy cenných vecí sa riadi ustanoveniami Smernice o úschove cenných veci IS-UCV01.
   2. PSS môžu svoje cenné veci, peňažnú hotovosť, vkladné knižky a podobne dať do úschovy sociálnej pracovníčke zariadenia, o čom sa uzatvorí zmluva o úschove cenných vecí. Zariadenie tým preberá plnú zodpovednosť za prevzaté veci a hotovosť v depozite. Evidencia vecí prevzatých do úschovy ako aj každá zmena sa vedie v IS Cygnus v hmotných depozitách PSS.
   3. Požiadať o uloženie, vydanie cenných vecí, výber vloženej hotovosti, alebo vkladnej knižky, či nahliadnuť do svojej vkladnej knižky môže PSS v pracovných dňoch v kancelárii sociálnej pracovníčky. Ak o to požiada, zariadenie mu uschované cenné veci, vkladnú knižku alebo peňažnú hotovosť vydá. Bez súhlasu PSS, alebo jeho opatrovníka nemôžu príbuzní s peniazmi ani s cennosťami manipulovať, ani im nebudú poskytované informácie o stave účtu PSS.
   4. Vydanie cenností potvrdí PSS podpisom na origináli preberacieho protokolu, na potvrdení o prevzatí cennej veci do úschovy, u peňažnej hotovosti na výdavkovom pokladničnom bloku. Ak ide o PSS, ktorý je čiastočne, alebo úplne nespôsobilý na právne úkony, o manipulácii s peniazmi a cennosťami rozhoduje jeho opatrovník ustanovený súdom.
   5. Zariadenie sa zaväzuje nahradiť PSS vec a finančnú hotovosť, pokiaľ došlo k jej odcudzeniu, strate alebo poškodeniu počas uloženia v depozite. Náhrada sa poskytne na základe dohody a o náhrade sa spíše príslušný záznam na predpísanom tlačive.
   6. Za cenné veci a peňažné hotovosti, ktoré PSS vlastní a má ich uložené voľne vo svojej izbe, zariadenie neručí.
   7. V neprítomnosti PSS nesmie ani jeho najbližší príbuzný bez vedomia poverených zamestnancov zariadenia prevádzať akúkoľvek manipuláciu s jeho vecami.
   8. Pri neprítomnosti PSS v dôsledku hospitalizácie, osobné veci, ktoré PSS zanechal v izbe, zabezpečí službukonajúci personál zamknutím stolíka a skrine a kľúč uloží v inšpekčnej miestnosti.
   9. V prípade, že PSS požiada o uschovanie občianskeho preukazu a preukazu poistenca, uložia sa v inšpekčnej miestnosti sestier (preukaz poistenca) a u sociálnej pracovníčky v trezore (občiansky preukaz), aby sa zamedzilo prípadnej strate alebo zneužitiu. PSS môže kedykoľvek požiadať o vydanie preukazu.
   10. Ak prijímateľ zomrie, vyhotoví sociálna pracovníčka zariadenia za účasti svedkov súpis finančných prostriedkov a vkladných knižiek a prijme príslušné opatrenie na ich evidenciu a zabezpečenie proti strate.
   11. Sociálna pracovníčka eviduje na osobných kartách v IS CYGNUS peňažnú hotovosť na lieky a iné osobné potreby (vreckové) a vždy do 10.-teho dňa nasledujúceho kalendárneho mesiaca písomnou formou informuje PSS, alebo príbuzných o zostatku hotovosti, a dokladuje potvrdenky a bločky za predošlý kalendárny mesiac.
   12. PSS, ktorým Sociálna poisťovňa po predchádzajúcom súhlase zasiela starobný, invalidný alebo iný druh dôchodku cez hromadnú listinu, zariadenie vedie túto evidenciu na ich osobnom depozitnom účte.

V DSS-CF, ŠZ a ZPS je zostatok 25% sumy zo životného minima vyplácaný PSS vždy 15. dňa v kalendárnom mesiaci, alebo so súhlasom PSS zo zostatku dôchodku zariadenie vytvára úspory.

V ZPB je zostatok 75% sumy životného minima vyplácaný PSS vždy 15. dňa v kalendárnom mesiaci, alebo so súhlasom PSS zo zostatku dôchodku zariadenie vytvára úspory.

O stave finančných prostriedkov na osobnom depozitnom účte sa môže PSS informovať u sociálnej pracovníčky kedykoľvek v pracovných dňoch od 7,30 hod. do 15,00 hod.

* 1. Poštové listové zásielky určené pre PSS okrem doporučených, do vlastných rúk, náhlych a peňažných zásielok, preberá od poštového doručovateľa poverený zamestnanec. Obyčajné poštové zásielky sú doručované na sekretariát, odkiaľ ich preberá sociálna pracovníčka a roznáša ich PSS bez zbytočného odkladu.
  2. Obsah poštových zásielok je predmetom listového tajomstva – personál zariadenia nekontroluje obsah zásielky pred ich odovzdaním danému adresátovi. Na požiadanie adresáta personál zariadenia môže obsah listu prečítať, pričom je naďalej viazaný zachovaním listového tajomstva pred inými osobami.

1. Náhrada škody PSS spôsobená zariadením
   1. Ak zariadenie spôsobí pri poskytovaní sociálnej služby alebo v priamej súvislosti s ňou PSS škodu, má PSS právo na náhradu škody v zmysle § 6 ods. 4. zákona o sociálnych službách.
   2. PSS alebo jeho právny zástupca alebo blízka osoba ohlasuje ním predpokladanú vzniknutú škodu riaditeľovi bezprostredne po tom, ako sa o skutočnosti dozvie. Riaditeľ o ozname spíše písomný záznam, kde popíše oznámenú situáciu, z ktorej musí byť zrejmé:
      1. Kto a kedy situáciu ohlásil.
      2. Opis situácie pri ktorej došlo k predpokladanej škode a opis predpokladanej škody.
      3. Odhad výšky predpokladanej škody.
      4. Kto a kedy záznam vystavil.
   3. Riaditeľ rozhodne o uznaní škody a zodpovednosti zariadenia za škodu a v prípade uznania, dohodne s PSS spôsob a lehotu náhrady škody. Dohoda je písomná a podpisuje ju riaditeľ a PSS alebo jeho právny zástupca.
   4. V prípade, ak nedôjde k uznaniu, že škoda vznikla, alebo zodpovednosti zariadenia za vzniknutú škodu alebo PSS s navrhnutým vysporiadaním nesúhlasí, je oprávnený podať sťažnosť na zariadenie.
2. Aktivity a spoločenský život v zariadení
   1. Cieľom nášho zariadenia je zabezpečiť zmysluplné využívanie svojho času PSS, ktoré má slúžiť na ich osobnostný rozvoj s rešpektovaním ich individuálnych potrieb, schopností a možností.
   2. Na základe zhodnotenia celkového stavu PSS, jeho záujmov a schopností je zaradený do skupiny. Každý má vypracovaný Individuálny plán, na vypracovaní ktorého sa podieľa PSS a kľúčový pracovník v spolupráci s interdisciplinárnym tímom.
   3. PSS si môže vybrať z aktivizácie, kde sú využívané prvky ergoterapie, arteterapie, muzikoterapie, fyzioterapie a i.. Hlavným cieľom skupinovej práce je nadviazanie nových sociálnych vzťahov v rámci zariadenia, ale aj so širším sociálnym prostredím.
   4. PSS, ktorí odmietajú sa zúčastňovať skupinových aktivít majú možnosť individuálnej aktivizácie.
   5. Pre PSS sú organizované rôzne jednodňové výlety, rekreačné pobyty (tuzemské), organizujú sa pre nich rôzne spoločensko-kultúrne akcie a záujmové aktivity priamo v zariadení i mimo neho.
   6. LUX je sociálnym zariadením, v ktorom spolunažívajú PSS individuálne alebo v skupinách. Pre zabezpečenie uspokojovania ich potrieb ako aj pokojného spolunažívania, je organizácia základných činností určená v časovej postupnosti – mesačný plán činností.
   7. Denný harmonogram nie je nadradený individuálnej potrebe PSS. Individuálne potreby PSS, ktoré vybočujú z denného harmonogramu sú monitorované a posudzované v rámci individuálneho prístupu ku PSS.
   8. PSS sa zúčastňuje na činnosti, ktorá je zabezpečovaná inštruktorom sociálnej rehabilitácie. Alternatívou je iná vykonávaná práca, ktorú PSS vykonáva po dohode so sociálnou pracovníčkou (napr. práca v práčovni a pod.). Zážitkové aktivity, ktoré sú súčasťou skvalitňovania štandardov sa organizujú a konajú po dohode s PSS podľa jeho záujmu. Pokiaľ PSS prejaví o aktivitu záujem a jeho pohyblivosť je obmedzená, pomôže mu personál.
   9. V zariadení je k dispozícii pre PSS aj knižnica, ktorú môžu využívať na vypožičiavanie kníh, reminiscenčná miestnosť, ktorú PSS využívajú na tréning pamäte. Zriadená je aj kuchynka pre účely nácviku kulinárskych zručností.
   10. PSS majú možnosť odoberať dennú tlač. Odoberanie tlače zabezpečuje sociálna pracovníčka.
   11. Na záujmové činnosti (ručné práce, sledovanie TV, relaxáciu a pod.) je využívaná spoločenská miestnosť na jednotlivých oddeleniach zariadenia.
   12. PSS majú možnosť na izbách využívať vlastné televízne a rozhlasové prijímače.
   13. Na rozvoj pracovných zručností PSS využívajú dielne – keramická, tkáčska, drevárska.
3. Návštevy u PSS
   1. Návštevy môžu PSS prijímať denne. Odporúčaná doba návštev je od 08.00 hod. do 18.00 hod., s výnimkou času obeda od 12.00 hod. do 13.30 hod.
   2. Návšteva sa zapíše na vrátnici do knihy návštev, s uvedením svojho mena, meno a priezvisko PSS a aký vzťah má ku PSS. Následne sa ohlási u službukonajúceho personálu. Návštevy majú vyhradenú miestnosť na prízemí (návštevná miestnosť) alebo pred jednotlivými oddeleniami sú umiestnené kreslá a sedačky určené na sedenie pre návštevy spolu s PSS, v prípade priaznivého počasia je k dispozícii vonkajší areál zariadenia LUX,n.o.
   3. Návštevy na izbách sú umožnené u imobilných PSS, u prijímateľov sociálnej služby v čase ich choroby alebo na základe zváženia službukonajúceho zamestnanca so súhlasom spolubývajúceho.
   4. Návštevy nesmú rušiť pokoj a poriadok v zariadení ani narúšať liečebný a diétny režim PSS. Musia rešpektovať súkromie spolubývajúcich.
   5. Pri nariadení karantény hygienickou službou bude na dverách jednotlivých oddelení vypísaný oznam o obmedzení návštev ako aj vychádzok do odvolania.
   6. Doba nočného pokoja je od 22,00 hod. do 6,00 hod. Odpoludňajší odpočinok zachovávajú PSS individuálne na svojich izbách.
   7. V dobe nočného pokoja nesmú byť PSS rušení s výnimkou nutnosti podania liekov, alebo poskytnutia nutnej zdravotnej starostlivosti.
   8. Za bezpečnosť a ochranu zariadenia v čase nočného pokoja zodpovedá službukonajúci personál, ktorí neodkladne musí informovať vedenie zariadenia o vzniknutej situácii.
   9. Prehliadka zariadenia návštevami bez súhlasu riaditeľa, sociálnej pracovníčky alebo hlavnej sestry zariadenia nie je dovolená. PSS vo vlastnom záujme dbajú na dodržiavanie tejto zásady. Prehliadka izieb cudzími osobami taktiež nie je možná bez vedomia a súhlasu riaditeľa, sociálnej pracovníčky alebo hlavnej sestry a PSS, ktorý v izbe býva.
4. Opustenie zariadenia a neohlásený odchod zo zariadenia
   1. Prijímatelia sociálnych služieb, ktorým to ich fyzický a psychický stav umožňuje, môžu vychádzať a voľne sa pohybovať podľa svojich potrieb mimo oddelenia, ale v rámci komplexu zariadenia. Každé opustenie oddelenia v rámci svojej bezpečnosti, alebo poskytnutí rýchlej lekárskej pomoci oznámi PSS službukonajúcemu personálu.
   2. PSS môžu opustiť areál zariadenia (napr. vychádzka, osobný nákup, prípadne akýkoľvek iný účel) po upovedomení službukonajúceho zamestnanca, ktorí vykoná zápis v knihe vychádzok. Odporúčaný čas vychádzok je v čase od 08:00 hod. do 20:00 hod. v letných mesiacoch a od 08.00 hod. do 18:00 hod. v zimných mesiacoch. V prípade PSS s neschopnosťou orientácie v prostredí, alebo PSS pozbaveného alebo obmedzeného spôsobilosti na právne úkony mu je pridelený sprievod zamestnanca resp. opatrovníka, priameho príbuzného alebo blízkej osoby. Toto opatrenie slúži ako prevencia pred poškodením a ohrozením života a zdravia PSS. Zariadenie nie je „zamknuté“, vyhradzuje si však právo urobiť príslušné bezpečnostné opatrenia pre ochranu pohybu PSS, ktorí trpia poruchami orientácie v priestore a čase a pri ktorých hrozí iné neprimerané riziko ujmy na živote, zdraví alebo majetku pri samostatnom opustení zariadenia. Toto riziko sa posudzuje odbornými postupmi individuálne a vedie sa o ňom príslušný záznam.
   3. Ak PSS, ktorého príslušný súd pozbavil spôsobilosti na právne úkony alebo túto spôsobilosť obmedzil opustí zariadenie bez vedomia zamestnanca, je povinný službukonajúci zamestnanec túto skutočnosť oznámiť riaditeľovi alebo sociálnej pracovníčke ihneď, po tom čo sa o nej dozvie. Riaditeľ alebo sociálna pracovníčka rozhodne o ďalšom postupe neodkladne.
   4. Ak PSS nie je v zariadení a nikto zo zamestnancov nemá vedomosť o jeho pobyte mimo zariadenia, považuje sa to za neohlásený odchod PSS. Takúto situáciu zamestnanec oznámi neodkladne riaditeľovi alebo sociálnej pracovníčke a k súčinnosti pri hľadaní PSS je možné vyzvať aj príslušníkov Policajného zboru SR. O tomto je neodkladne upovedomený aj právny zástupca PSS.
   5. PSS môže opustiť zariadenie za účelom návštevy príbuzných, alebo z iného dôvodu na neobmedzený čas za predpokladu, že vopred oznámi a nahlási čas odchodu a príchodu službukonajúcemu personálu oddelenia, alebo sociálnej pracovníčke. Počas pobytu mimo zariadenia preberá za neho zodpovednosť osoba, ku ktorej ide na návštevu. Pri odchode zo zariadenia si PSS vyžiada u zdravotnej sestry lieky na vopred stanovené obdobie.
   6. Oznámenie neprítomnosti PSS sa eviduje v IS CYGNUS na karte daného oddelenia, okno neprítomnosť, prehľad prítomnosti – kde sa vyznačí na karte daného PSS a na dané obdobie jeho neprítomnosť (buď čiastočná neprítomnosť alebo celodenná neprítomnosť). Za označenie neprítomnosti PSS sú zodpovední zamestnanci opatrovateľského úseku na jednotlivých oddeleniach, ak službukonajúci personál zanedbá túto povinnosť a neuvedie neprítomnosť PSS je povinný uhradiť uvedený deň za PSS (ak PSS nahlásil vopred neprítomnosť, alebo je neprítomný z dôvodu hospitalizácie a pod.). PSS vopred oznámiť pobyt mimo zariadenia ústne, písomne alebo telefonicky:

* na utorok až piatok – predchádzajúci deň do 10.00 hod.,
* na sobotu až pondelok – vo štvrtok do 12.00 hod.,
* na sviatky a obdobie ďalšieho voľna a prvý nasledujúci pracovný deň –v predposledný pracovný deň predchádzajúci voľnu do 12.00 hod.,
* na pracovný deň nasledujúci po jednom dni voľna – v pracovný deň predchádzajúci voľnému dňu do 12.00 hod.).

Výnimkou sú situácie ako pobyt v nemocnici alebo náhle ochorenie. Za vopred neodhlásený pobyt, resp. stravu nebude prijímateľovi odúčtovaná úhrada.

* 1. V prípade vyhlásenia mimoriadnej situácie, výnimočného stavu, alebo núdzového stavu, je prijímateľ sociálnej služby povinný dodržiavať osobitné nariadenia/usmernenia vydané poskytovateľom sociálnych služieb a jeho zriaďovateľom, prípadne inými orgánmi verejnej správy. Ak je súčasťou takého nariadenia/usmernenia obmedzenie slobody pohybu, prijímateľ je povinný zdržiavať sa v tých priestoroch, ktoré boli poskytovateľom sociálnej služby určené, napríklad areál poskytovateľa sociálnej služby, konkrétna časť areálu, či budovy, a pod. Táto povinnosť sa netýka situácie, kedy je nevyhnutné, aby prijímateľ zariadenie opustil (napr. pobyt v ústavnom zdravotníckom zariadení, alebo ak ide o vzájomnú dohodu s poskytovateľom sociálnej služby (napr. návrat prijímateľa do domáceho prostredia).

1. Podnety a sťažnosti PSS
   1. Každý PSS môže podať podnet, pripomienku, výzvu alebo sťažnosť spôsobom, ktorý je v zariadení pre PSS vytvorený. Môže tak urobiť
      1. písomnou formou prostredníctvom pošty, podateľne alebo do rúk riaditeľa,
      2. písomnou anonymnou formou do schránky na to určenej,
      3. ústne kľúčovému pracovníkovi alebo inému zamestnancovi podľa svojho výberu,
      4. ústne v rámci realizácie individuálneho plánu,
      5. ústne v rámci činností v terapeutických skupinách,
      6. ústne v rámci stravovacej komisie.
   2. Každý zamestnanec, ktorý podnet prijal je povinný bez ohľadu na jeho formu a obsah ak nie je oprávnený na jeho riešenie, tento podnet neodkladne oznámiť kompetentnému zamestnancovi. Ten podľa povahy podnetu rozhodne o jeho ad-hoc vyriešení, alebo o jeho zázname a spôsobe ďalšieho riešenia.
   3. Sťažnosti a podnety sa procedurálne riešia v rámci Procesu riadenia sťažností a pripomienok.
   4. Ak je podnet sťažnosťou alebo by mohol byť sťažnosťou v zmysle zákona o sťažnostiach, alebo PSS ho predkladá ako sťažnosť, rieši sa ako sťažnosť.
   5. Bez ohľadu na to či je podnet sťažnosťou alebo nie, ak sa nevyrieši na mieste, je PSS informovaný o jeho ďalšom riešení.
   6. Ak PSS nie je s riešením jeho návrhu alebo námetu spokojný, môže podať sťažnosť do rúk riaditeľa na personál alebo situáciu, alebo podať sťažnosť zriaďovateľovi, alebo Ministerstvu práce, sociálnych vecí a rodiny SR. O tejto možnosti ako aj o adrese MPSVR SR je PSS alebo jeho právny zástupca poučený pri nástupe do zariadenia.
2. Opatrenia pri porušovaní predpisov a poriadku
   1. Dodržiavanie tohto domáceho poriadku je zárukou dobrého vzájomného spolunažívania PSS ako aj zamestnancov LUX.
   2. Ak PSS opakovane porušuje domáci poriadok v zariadení alebo sa opakovane správa v rozpore so zásadami dobrých mravov a občianskeho spolužitia s ostatnými PSS, alebo narúša verejný poriadok, poučí ho sociálny pracovník zariadenia o prípadných následkoch jeho konania. Rozhovor bude zameraný na využívanie pozitívnych príkladov pre motiváciu a elimináciu nežiadúcich foriem správania. O týchto opatreniach vedie sociálny pracovník príslušné odborné záznamy. Ak ani potom nedôjde k náprave alebo ide o obzvlášť závažné porušenie domáceho poriadku, riaditeľ môže uložiť tieto opatrenia:
      1. Ukončenie pobytu,
      2. Návrh na ochrannú liečbu,
      3. Podanie trestného oznámenia .
   3. Za hrubé a závažné porušenie domáceho poriadku sa považuje:
      1. ak sa PSS opakovane dlhodobo zdržuje mimo zariadenia a neoznámi určenému zamestnancovi miesto a predpokladaný čas mimo zariadenia,
      2. slovné a fyzické napádanie ostatných PSS a zamestnancov, ktoré sa nedá zdôvodniť jeho zdravotným stavom (diagnózou),
      3. vyrábanie, držanie a distribúcia zakázaných psychotropných návykových látok,
      4. požívanie alkoholických nápojov v rozpore s pravidlami uvedenými v tomto domácom poriadku,
      5. ohrozovanie života a zdravia iných osôb, ktoré sa nedá zdôvodniť jeho zdravotným stavom (diagnózou),
      6. neakceptovanie bežného života v zariadení a hrubé porušovanie dobrých mravov, ktoré sa nedá zdôvodniť jeho zdravotným stavom (diagnózou),
      7. opakované poškodzovanie majetku zariadenia, opakované krádeže.
3. Záverečné ustanovenia
   1. Vzhľadom na rozsah a obsah tohto domáceho poriadku môže zariadenie vybrať a pre špecifické komunikačné potreby PSS upraviť niektoré časti tohto poriadku, najmä spracovaním do obrazovej formy s využitím piktogramov a podobne. Toto spracovanie musí byť také, aby vystihovalo podstatu a zámer príslušného ustanovenia.
   2. Tento domáci poriadok je PSS, ich právnym zástupcom ako aj návštevám k dispozícii a sociálny pracovník je povinný oboznámiť ich o význame a obsahu tohto dokumentu spôsobom, ktorý je pre nich zrozumiteľný.
   3. Táto smernica nadobúda účinnosť dňa 03.10.2024 a zároveň sa ruší predchádzajúca Smernia - Domáci poriadok platná od 01.01.2020.

Prílohy

Príloha č. 01 Harmonogram dňa

Príloha č. 02 Mesačný plán činností

Príloha č. 03 Oboznámenie pracovníkov s dokumentom (len jeden výtlačok)

Príloha č. 04 Záznam o určení dôverníka

Rozdeľovník

|  |  |  |  |
| --- | --- | --- | --- |
| **Výtlačok** | **Miesto** | **Dátum prevzatia** | **Podpis** |
| Originál č. 1 | Manažér kvality | 03.10.2024 |  |
| Originál č. 2 | Vedúca sociálneho úseku | 03.10.2024 |  |
|  |  |  |  |
|  |  |  |  |